ddrg/super_eurlex huggingface dataset:
37.

je prepričan, da je za spodbujanje celostne strategije za potrošnike potrebno ustrezno zastopanje njihovih interesov v organih odločanja. V zvezi s tem poudarja vlogo potrošniških organizacij, ki imajo bolj celosten pogled na težave, s katerimi se potrošniki srečujejo v vsakdanjem življenju, in bi lahko zato prispevale k njihovemu reševanju, če bi jih zaprosili za pomoč. Obenem te organizacije zagotavljajo možnosti za komuniciranje med državljani in pristojnimi organi, s tem pa širjenje informacij od zgoraj navzdol. Odbor priznava, da bi bilo mogoče odnose med lokalnimi in regionalnimi oblastmi ter potrošniškimi organizacijami, tako na primarni kot na sekundarni ravni, še izboljšati, in poziva države članice, naj po potrebi podprejo ta prizadevanja in preučijo, ali bi morale v ta namen vzpostaviti ustrezen okvir delovanja;
4.

se strinja, da je za izvajanje strategije potreben usklajen in multidisciplinaren pristop, ki zahteva sodelovanje najrazličnejših akterjev, med drugim organov na različnih ravneh, organov kazenskega pregona, javnih uslužbencev, civilne družbe in prostovoljskih organizacij. Lokalnim in regionalnim oblastem pa v sporočilu ni namenjena pomembnejša pozornost, kljub velikemu pomenu, ki ga že imajo pri preprečevanju trgovine z ljudmi in boju proti njej ter pri zaščiti žrtev, in kljub prispevku, ki bi ga lahko za to namenile. Lokalne in regionalne oblasti imajo najboljše možnosti za obravnavanje skrbi državljanov in prebivalcev. Poleg tega lahko opredelijo in določijo rešitve in strategije, ki so prilagojene specifičnim lokalnim razmeram. Pri prepoznavanju žrtev, obveščanju o zlorabah in izvedbi ukrepovih za ozaveščanje, bi prispevek lokalnih in regionalnih oblasti lahko bistveno povečal učinkovitost načrtovanih ukrepov. Nekatera mesta in regije so geografsko blizu krajev, kjer žrtve trgovine z ljudmi vstopajo v države, in/ali krajem, kjer te žrtve izkoriščajo. To izboljšuje možnosti za prepoznavo žrtev, zagotavljanje podpore zanje in izvajanje informacijskih pobud v tesnem sodelovanju s civilno družbo, kar bi po drugi strani neposredno koristilo žrtvam in družbi nasploh;
(16) Program mora spodbujati sinergije in hkrati preprečevati podvajanje sorodnih programov in ukrepov Unije. Ustrezno je treba uporabiti tudi druga sredstva in programe Unije, zlasti sedanje in prihodnje okvirne programe Unije za raziskave in inovacije ter njihove rezultate, strukturne sklade, program za socialne spremembe in inovacije, evropski solidarnostni sklad, evropsko strategijo za zdravje pri delu, program za konkurenčnost in inovacije, okvirni program za okolje in podnebne ukrepe (LIFE), program ukrepov Unije na področju potrošniške politike (2014–2020), program za pravosodje (2014–2020), skupni program za podporo iz okolja pri samostojnem življenju, (program Izobraževanje Evropa) in statistični program Unije na posameznih zadevnih področjih.

(16) Program mora spodbujati sinergije in hkrati preprečevati podvajanje sorodnih programov in ukrepov Unije. Ustrezno je treba uporabiti tudi druga sredstva in programe Unije, zlasti sedanje in prihodnje okvirne programe Unije za raziskave in inovacije ter njihove rezultate, strukturne sklade, program za socialne spremembe in inovacije, evropski solidarnostni sklad, evropsko strategijo za zdravje pri delu, program za konkurenčnost in inovacije, okvirni program za okolje in podnebne ukrepe (LIFE), program ukrepov Unije na področju potrošniške politike (2014–2020), program za pravosodje (2014–2020), skupni program za podporo iz okolja pri samostojnem življenju, (program Izobraževanje Evropa) in statistični program Unije na posameznih zadevnih področjih.
(21) Da bi upoštevali razvoj na področju informacijskih in komunikacijskih tehnologij, je treba Komisijo pooblastiti za sprejemanje aktov v skladu s členom 290 Pogodbe o delovanju Evropske unije, s katerimi bo spremenila prilogo k tej uredbi. Zlasti je pomembno, da Komisija med pripravami opravi ustrezna posvetovanja, med drugim tudi na strokovni ravni. S to pooblastitvijo naj bi se upoštevali nov tehnološki razvoj in razvoj na trgu, nove prednostne naloge politik ali priložnosti za izkoriščanje sinergij med različnimi infrastrukturami, med drugim tudi infrastrukturami na področju prometa in energije. Pooblastilo je omejeno na spreminjanje opisa projektov skupnega interesa, dodajanje projektov skupnega interesa ali črtanje zastarelih projektov skupnega interesa v skladu s predhodno določenimi, jasnimi in preglednimi merili.

(21) Da bi upoštevali razvoj na področju informacijskih in komunikacijskih tehnologij, je treba Komisijo pooblastiti za sprejemanje aktov v skladu s členom 290 Pogodbe o delovanju Evropske unije, s katerimi bo spremenila prilogo k tej uredbi. Zlasti je pomembno, da Komisija med pripravami opravi ustrezna posvetovanja, med drugim tudi na strokovni ravni. S to pooblastitvijo naj bi se upoštevali nov tehnološki razvoj in razvoj na trgu, nove prednostne naloge politik ali priložnosti za izkoriščanje sinergij med različnimi infrastrukturami, med drugim tudi infrastrukturami na področju prometa in energije. Pooblastilo je omejeno na spreminjanje opisa projektov skupnega interesa, dodajanje projektov skupnega interesa ali črtanje zastarelih projektov skupnega interesa v skladu s predhodno določenimi, jasnimi in preglednimi merili.
52.

podpira zamisel, da bi bilo treba zagotoviti nove vire financiranja tako, da bi vsaj tretjino dohodkov iz sistema trgovanja z izpusti dodelili lokalni in regionalni ravni. Natančni ključ za porazdelitev dohodkov naj bi v okviru nacionalnih strategij v zvezi s podnebjem določili v vsaki državi članici, da bi tako ustrezno upoštevali v državah članicah zelo različne porazdelitve odgovornosti na področju boja proti podnebnim spremembam. Odbor poziva k vse obsežnejši uporabi davka na CO2 v vsej Evropi in k temu, da s tem tudi lokalna in regionalna raven v skladu s prej omenjenim okvirom dobita nova sredstva financiranja; glede na to, da mesta in regije trenutno ne morejo dovolj izkoristiti sedanjih trgov ogljika, močno podpira poziv Organizacije za gospodarsko sodelovanje in razvoj (OECD), naj lokalne in regionalne oblasti oblikujejo lastne projekte za zmanjšanje izpustov toplogrednih plinov, ki se financirajo prek sistema trgovanja z izpusti.
31.

vztraja, da je treba razviti različne rešitve stanovanjskega vprašanja, da bi lahko odgovorili na vse bolj različne potrebe, in predlagati vmesno možnost med najemom in zasebnim lastništvom, kot so zadruge, solastništvo (shared equity), land trust communities itd.; obenem poziva države članice, naj podprejo lokalne in regionalne oblasti pri ohranjanju in krepitvi raznolikosti ponudbe ter pri tem upoštevajo mehanizme, potrebne za posodobitev stavbnega fonda, ne da bi dostop do lastništva podpirali na škodo drugih oblik dostopa do stanovanja;
32.

poudarja, da usmerjenost Evropskega socialnega sklada k človeškim virom jasno kaže skupne in komplementarne vidike tako z ESRR kot z Evropskim kmetijskim skladom za razvoj podeželja (EKSRP), in da bi optimalno sinergijo lahko dosegli z enotnim načrtovanjem in zelo usklajenim upravljanjem, ob upoštevanju avtonomije teh skladov, prepoznavanju njihovih posebnosti in opredelitve minimalnih stopenj za dodeljevanje sredstev za vsak sklad – na ravni EU –, da bi zagotovili sprejemljivo in razumno ravnovesje med sredstvi, ki so jim dodeljena. Komisija bi morala spodbujati države članice, da se iz obstoječih najboljših praks učijo, kako povezovati možnosti ESRR in ESS na lokalni ravni. Zgled za to je skupni odbor za upravljanje programov za ESRR in ESS. Ta pristop je pripomogel h kar največji okrepitvi vpliva ESRR in ESS na terenu ter k spodbujanju njunega medsebojnega dopolnjevanja;
38.

priznava potrebo po pravočasnem, natančnem in učinkovitem prenosu zakonodaje EU in njeno dosledno uporabo na vseh ravneh uprave v državah članicah in se zaveda, da so lahko včasih zaradi neupoštevanja ali kot odvračilni ukrepi potrebne sankcije; vseeno izraža zaskrbljenost, ker Evropska komisija vse pogosteje poskuša predpisati, kdaj in kako naj vlade držav članic lokalne in regionalne oblasti pripravijo do tega, da bodo delovale v skladu z zakonodajo EU. V skladu z načelom subsidiarnosti bi to moralo biti v pristojnosti nacionalnih uprav – kjer je primerno, pa regionalnih oblasti – dokler je s tem zagotovljeno uresničevanje splošnih ciljev zakonodaje EU.
17.

priporoča, da zavodi za poklicno izobraževanje in usposabljanje za pospešitev okrevanja evropskega gospodarstva, krepitev znanj in spretnosti ter povečevanje zaposlenosti in zaradi zavezanosti glavnemu cilju strategije Evropa 2020, v skladu s katerim naj bi 3 % BDP Evropske unije vlagali v raziskave in razvoj (2), vpeljejo več in kakovostnejše poklicno izobraževanje in usposabljanje. Spodbujati je treba tudi učenje izven učilnice, na delovnem mestu, in si prizadevati, da bodo tudi učenci, ki so manj akademsko usmerjeni, lahko pridobili kvalifikacijo, ki jim bo omogočila uspešen vstop na trg dela, ter zagotoviti enakovrednost poklicnih kvalifikacij in bolj akademsko usmerjeno izobrazbo. Tudi delo v razredu mora biti čimbolj prilagojeno potrebam in učnim metodam posameznih učencev, da se tako razvija njihova ustvarjalnost, inovativnost in podjetnost. Učinkovito in privlačno poklicno izobraževanje in usposabljanje ima lahko ključno vlogo pri ustvarjanju možnosti, da se tisti, ki so predčasno zapustili šolo, vrnejo k učenju, lahko pa tudi pomaga zmanjševati visoko število mladih brezposelnih v Evropi (3);
38.

Komisijo in države članice poziva, naj makroekonomskemu nadzoru dodajo socialno, pa tudi lokalno in regionalno razsežnost. Pri proračunskih ukrepih in reformah je treba upoštevati njihov vpliv na pokojnine in socialne posledice za upokojence ter zmožnosti lokalnih in regionalnih oblasti, da s socialno podporo in socialnimi storitvami nadomestijo znižanje prihodkov upokojencev in tistih, ki so pred upokojitvijo, ki ga bodo povzročili ti ukrepi in reforme;
4.

poudarja, da so lokalne in regionalne oblasti eden glavnih akterjev, ki so jim namenjeni predlogi pobude i2010 za e-vključenost, in so lahko gonilna sila pri njenem izvajanju. E-vključenost na lokalni in regionalni ravni lahko izboljša kakovost življenja ljudi ter spodbuja družbeno in gospodarsko dejavnost, hkrati pa tudi razvoj regionalnih, učinkovitejših in posamezniku prilagojenih javnih storitev in lokalnih podjetij. Zato morajo lokalne in regionalne oblasti delovati kot partnerji pri vključevanju vseh generacij v družbo in v pobude na področju IKT, s tem pa jim omogočiti lažje in prijetnejše življenje. Regije in mesta imajo na voljo več načinov, da te možnosti čim bolje izkoristijo.
Program ISA naj bi temeljil na izkušnjah iz programov IDA in IDABC, ki sta dokazala, da lahko usklajen pristop prispeva k hitrejšemu zagotavljanju rezultatov, ki so kakovostnejši in izpolnjujejo poslovne zahteve, s skupnimi rešitvami, ki se uvedejo in upravljajo v sodelovanju z državami članicami. Te dejavnosti so že pomembno prispevale k zagotavljanju interoperabilnosti v podporo elektronski izmenjavi informacij med evropskimi javnimi upravami in to se še nadaljuje.

Program ISA naj bi temeljil na izkušnjah iz programov IDA in IDABC. Upoštevati je treba tudi ugotovitve vmesnega pregleda izvajanja programa IDABC, ki obravnava vprašanja pomembnosti, učinkovitosti, uspešnosti, uporabnosti in skladnosti tega programa; posebno pozornost je treba nameniti potrebam, ki so jih izrazili uporabniki programa. ki sta dokazala, Izkazalo se je, da lahko usklajen pristop prispeva k hitrejšemu zagotavljanju rezultatov, ki so kakovostnejši in izpolnjujejo poslovne zahteve, s skupnimi rešitvami, ki se uvedejo in upravljajo v sodelovanju z državami članicami. Te dejavnosti so že pomembno prispevale k zagotavljanju interoperabilnosti v podporo elektronski izmenjavi informacij med evropskimi javnimi upravami in to se še nadaljuje.
11.

podpira stališče, da bodo podnebne spremembe neposredno vplivale na kmetijstvo, gozdarstvo in celotno podeželje in poudarja, da bodo morali imeti ukrepi prilagajanja podnebnim spremembam v podeželskih, kmečkih in gozdarskih skupnostih pomembno in vse večjo vlogo. Za pravočasno prilagoditev, s katero bi lahko čim bolj zmanjšali posledice za sektor, je treba opraviti raziskave na področju podnebja in kmetijstva, ki bodo upoštevale posebnosti kmetijstva v posameznih regijah. Ukrepi za varstvo podnebja in prilagajanje podnebnim spremembam so pogosto povezani z manjšo donosnostjo ali povečanjem stroškov, zato je treba pri vsakem ukrepu opraviti analizo stroškov in koristi. Poleg tega morajo biti stroški ukrepov za varstvo podnebja in prilagajanje podnebnim spremembam sprejemljivi. Kmetijski sektor bo imel neposredno vlogo pri zagotavljanju, da bodo podeželska območja kos izzivom podnebnih sprememb, kot so shranjevanje vode in ohranjanje vodnih virov, upravljanje s pridelki, pogozdovanje in gozdarstvo, razen v regijah z več kot 50-odstotnim deležem gozdov, spreminjanje obdelovalnih v travnate površine, ekološko kmetijstvo in upravljanje mokrišč itd. Tudi podeželska območja in kmetijske površine v bližini mest in strnjenih naselij lahko dobijo strateški pomen pri zagotavljanju varnih površin za zadrževanje vode v primeru ekstremnih vremenskih razmer ali poplav;
okrepiti znanja strokovnjakov iz Evrope in držav iz člena 2(4), da se izboljša njihovo razumevanje zlasti operativnih pogojev, pravnih okvirov, finančnih sistemov ter možnosti za sodelovanje na njihovih avdiovizualnih trgih, pri čemer se tako zlasti s štipendijami omogoča vzpostavljanje mrež in dolgoročnih poslovnih odnosov, ter izboljšati raven informiranosti in znanja v zvezi z avdiovizualnimi trgi, da se zagotovi in olajša sodelovanje na avdiovizualnem področju med strokovnjaki;

okrepiti znanja strokovnjakov iz Evrope in držav iz člena 2(4), da se izboljša njihovo razumevanje zlasti operativnih pogojev, pravnih okvirov, finančnih sistemov ter možnosti za sodelovanje na njihovih avdiovizualnih trgih, pri čemer se tako zlasti s štipendijami omogoča vzpostavljanje mrež in dolgoročnih poslovnih odnosov, ter izboljšati raven informiranosti in znanja v zvezi z avdiovizualnimi trgi, da se zagotovi in olajša sodelovanje na avdiovizualnem področju med strokovnjaki. Pri štipendijah je treba upoštevati potrebo po večji konkurenčnosti razdrobljenega evropskega avdiovizualnega sektorja na svetovnem trgu ter hkrati po močnejših proizvodnih strukturah malih in srednje velikih podjetij (MSP) znotraj Evrope, ker so ta podjetja dejansko steber evropskega trga;
27.

smiselno bi bilo spodbujati širjenje označb ZOP in ZGO tudi v okviru Svetovne trgovinske organizacije. Poleg tega bi bilo treba z različnimi državami zunaj EU še naprej sklepati dvostranske sporazume o vzajemnem priznavanju označb kmetijsko-živilskih proizvodov. Glede na veliko število novih zaprosil za geografsko označbo, OR predlaga, da se preuči možnost ustanovitve evropske agencije za nadzor kakovosti kmetijske proizvodnje. Proizvodi EU morajo biti priznani v EU, ne glede na to, ali se izvažajo ali ne. Mednarodna zaščita bi se lahko razlikovala glede na tveganje za ponarejanje posameznega proizvoda. Na primer, proizvodi, ki se izvažajo in za katere obstaja veliko tveganje, da bodo ponarejeni, bi morali biti zaščiteni na mednarodni ravni v okviru STO. Postopek za proizvode z manjšim tveganjem, namenjene lokalnemu tržišču, bi bil lahko poenostavljen – proizvod, ki bi ga priznala država članica in o tem obvestila Bruselj (podobno sedanji začasni zaščiti), bi bil pravno zaščiten na evropski ravni. Zagotoviti je treba tudi to, da se geografske označbe zaščitijo znotraj EU in da države članice ukrepajo na svojem ozemlju ter so pristojne za ukrepe v zvezi s ponarejenimi proizvodi in imitacijami registriranih proizvodov. OR predlaga posebno določbo v smislu člena 13 Uredbe (ES) št. 510/2006. Uradno zaščito bi morala podpreti tudi Komisija na mednarodni in zlasti evropski ravni;
55.

poudarja, da je treba za zagotavljanje javnega reda in miru uporabljati izključno strukture in ukrepe, ki so v skladu z načeli pravne države, in da mora imeti država monopol nad uporabo sile, katere izvajanje je v pristojnosti državnih organov in se ne sme prenesti na skupine civilnega prebivalstva;
5.

in: — poenostavitev carinskih postopkov v pomorskemu prometu, zlasti med evropskimi pristanišči; — uvedba evropske izkaznice za strojevodjo, s katero bi lahko kvalificirani delavci lažje delali kjer koli v EU, tj. v različnih sistemih in z različno opremo; — enakost pred zakonom, ki je pomembna za obstoj konkurence pod enakimi pogoji. Uredba o času vožnje in počitka je uskladila ustrezne predpise v EU, ne glede na sedež prevoznika. Možnosti ukrepanja v primeru kršitve določb uredbe pa so različne in odvisne od tega, ali je bila kršitev storjena v državi, kjer je registrirano vozilo in kjer ima voznik stalno bivališče, ali v drugi državi. Predlog Komisije za direktivo, ki bi olajšala čezmejno uveljavljanje prometnih predpisov, obsega prekoračitve najvišje dovoljene hitrosti, vožnjo pod vplivom alkohola, neuporabo varnostnega pasu in vožnjo skozi rdečo luč. V čezmejno sodelovanje pri nadzoru upoštevanja prometnih predpisov bi morale biti vključene tudi kršitve predpisov o času vožnje in počitka; — usklajevanje s predpisi glede točnosti, zlasti s predpisi Mednarodne zveze društev za kombinirani železniško-cestni prevoz (UIRR); — predpisi o nočnih postankih strojevodij v drugi državi so neugodni za prevoznike iz obrobnih držav, kadar opravljajo mednarodni prevoz na dolgi razdalji. Zato bi bilo treba delovne predpise spremeniti tako, da bi imeli prevozniki iz obrobnih držav pri opravljanju mednarodnega prevoza enake možnosti kot prevozniki iz srednjeevropskih držav; — EU mora skrbno spremljati naraščanje kriminala in nevarnosti terorizma v cestnem in železniškem tovornem prometu. Vzpostaviti bi bilo treba organizirano sodelovanje med državami članicami, pri čemer bi imela EU pomembno vlogo. Gradnja varnejših počivališč, še posebej ob omrežju TEN-T, je pomemben dejavnik za krepitev varnosti; — odpravljanje prometnih zastojev z vzpostavljanjem ugodnejših železniških prog; — splošno izboljšanje kakovosti storitev in uvajanje kodeksa o pravilnem ravnanju v tem sektorju, katerega cilj bi bil povečati zaupanje uporabnikov; — EU mora spremljati kriminal, povezan s cestnim tovornim prometom. Znano je, da tihotapljenje in nezakonita prodaja zlasti tobaka in alkohola na počivališčih ob prevoznih poteh nista nobena redkost. Za rešitev tega problema je potrebno mednarodno sodelovanje, ki bi ga morala vzpostaviti in usklajevati EU; — krepitev konkurenčnosti prevoza po celinskih plovnih poteh; — vzpostavitev, v sodelovanju z lokalnimi in regionalnimi oblastmi, trajnega omrežja plovnih poti in pristanišč, ki bo temeljilo na povezovanju omrežij in prometnih verig. Pri tem bi sodelovale lokalne in regionalne oblasti; — spodbujanje inovacij na področju prevoza po celinskih plovnih poteh; — prizadevanje za varen in trajnosten prevoz po celinskih plovnih poteh.
30.

izrecno opozarja, da je treba v okviru prihodnje politike EU na področju priseljevanja predvsem z dodelitvijo potrebnih finančnih virov in zagotovitvijo dostopa do skladov in programov EU upoštevati potrebo po razvoju zmogljivosti regionalnih in lokalnih skupnosti za upravljanje migracijskih tokov. V nasprotnem primeru bo neuspeh trajnostne in uspešne politike priseljevanja – tj. politike, ki je sprejemljiva za vse udeležene strani – povzročil visoke socialne in gospodarske stroške in ogrozil našo blaginjo, socialni mir in gospodarski razvoj;
Splošni cilj evropskega leta ustvarjalnosti in inovacij je podpirati prizadevanja držav članic pri spodbujanju ustvarjalnosti, s pomočjo vseživljenjskega učenja, kot gonila za inovacije in ključnega dejavnika za razvoj osebnih, poklicnih, podjetniških in socialnih kompetenc ter blaginje vseh posameznikov v družbi.

Splošni cilj evropskega leta ustvarjalnosti in inovacij je podpirati prizadevanja držav članic ter lokalnih in regionalnih oblasti pri spodbujanju ustvarjalnosti, s pomočjo vseživljenjskega učenja, kot gonila za inovacije in ključnega dejavnika za razvoj osebnih, poklicnih, podjetniških in socialnih kompetenc ter blaginje vseh posameznikov v družbi.
16.

opozarja, da je demokracija v potencialnih državah kandidatkah mlada in krhka. Za razvoj in krepitev institucij in pravil igre predstavniške demokracije so potrebna odločna in vztrajna prizadevanja. To zlasti velja za lokalno in regionalno raven glede na njen odločilni pomen za stabilno in odprto demokratično družbo in dobro upravljanje (good governance).
27.

navaja prednostne dejavnosti Odbora regij s področja komuniciranja, načrtovane v letu 2008: — forum o „Mestih prihodnosti“ (8.–10. april 2008); — 3. letni forum o komuniciranju (17.–19. junij 2008); — 6. dnevi odprtih vrat OPEN DAYS (6.–9. oktober 2008), ki bodo med Evropskim tednom regij in mest v Bruselj pritegnili 5 500 udeležencev iz 220 evropskih regij in mest. Leta 2008 bo to pobudo dopolnilo več kot 150 lokalnih dogodkov v partnerskih regionalnih skupnostih; — forum o medkulturnem dialogu (25.–27. november); — izdajanje mesečnega elektronskega biltena (newsletter) s političnimi novicami OR, namenjenega regionalnim medijem ter lokalnim in regionalnim izvoljenim predstavnikom, pa tudi odgovornim v združenjih, ter tiskanega mesečnega biltena o politični in posvetovalni dejavnosti OR, evropskih institucij ter lokalnih in regionalnih skupnosti. Bilten se pošilja 25 000 regionalnim nosilcem odločanja; — OR sprejme v Bruslju 600 lokalnih in regionalnih novinarjev na leto, v povezavi s političnimi dejavnostmi članov OR, ob prireditvah in v sodelovanju z drugimi evropskimi institucijami;
1.

izrecno pozdravlja razmišljanje Evropske komisije o evropski agendi za kulturo v svetu globalizacije. Sporočilo upravičeno predstavlja osrednjo vlogo kulture v procesu vključevanja in ugotavlja, da so za popolno uveljavitev kulturnega bogastva Evrope in njene kulturne pestrosti potrebni ustrezni instrumenti, da bi dosegli strateške cilje „blaginje, solidarnosti in varnosti“ znotraj in zunaj Evropske unije. Zato je potrebno intenzivno sodelovanje vseh akterjev na področju kulturne politike na vseh ravneh in ob upoštevanju predstavnikov civilne družbe in njihovih mrež. V procesu preoblikovanja evropske agende za kulturo ob upoštevanju globalizacije dobiva kulturna politika regij in lokalnih skupnosti bistveno večji pomen: izziv globalizacije avtomatično pomeni ponovno oživitev „Evrope regij“. To predvsem velja v zvezi z načelom subsidiarnosti, ki velja v Evropski uniji in ki sloni na ideji, da se kultura razvija „od spodaj“, torej v mestih in regijah. Lokalne in regionalne oblasti imajo ključno vlogo pri spodbujanju in razvoju kulture na svojem področju, zlasti v okviru varovanja kulturne dediščine, ter kot podporniki kulturnih inovacij, nosilci in pokrovitelji kulturnih ustanov in pobud, izobraževanja in usposabljanja in organizatorji festivalov in kulturnih srečanj. Kakovost in intenzivnost sodelovanja na področju kulture zlasti v čezmejnih regijah je v luči svetovnih izzivov odločilnega pomena za evropski proces vključevanja;
3.13

Odbor meni, da je možno učinek vzvoda kohezijske politike precej povečati v programskem obdobju 2007-2013. Preizkušena in uveljavljena načela, na katerih temelji kohezijska politika, so bila dopolnjena z vrsto ukrepov: sprejetjem bolj strateškega pristopa h kohezijski politiki, namembnostjo in večjo osredotočenostjo sredstev na prednostnih področjih, izboljšanim pravnim okvirom za sprejetje inovativnih finančnih shem, ustreznim priznavanjem programov za razvoj mest in boljšim sodelovanjem na lokalni in regionalni ravni. Te spremembe so pokazale, da ima lahko kohezijska politika ob bistvenem spreminjanju evropskih politik osrednjo vlogo pri konkretnem oblikovanju in podpori gospodarskih in družbenih sprememb v celotni Uniji.